Olli Heilimo

Olli Heilimo (8. tammikuuta 1918 Helsinki – 8. lokakuuta 2002Geni: Olli Heilimo (Viitattu 15.1.2019)) oli lääninrovasti ja tietokirjailija, joka julkaisi useita teoksia seurakuntien hallinnosta ja kirkkolainsäädännöstä. 

Henkilöhistoria
Olli Heilimon vanhemmat olivat esittelijäneuvos Esko Heilimo ja Aino Lille ja puoliso vuodesta 1943 Kaija Karolina Repo. Heilimo tuli ylioppilaaksi 1939 ja suoritti teologian erotutkinnon 1946. Hän toimi nuorisopappina Ruokolahdella 1947, Mäntyharjulla 1947–1948, Lappeenrannassa 1948–1949 ja Imatralla 1949–1952. Rantasalmen kappalainen Heilimo oli 1953–1963, Heinolan maaseurakunnan kirkkoherra 1964–1968 ja Hämeenlinnan kirkkoherra vuodesta 1968. Hän oli Mikkelin tuomiokapitulin asessori 1960–1968 ja Hämeenlinnan tuomiorovasti vuodesta 1973. Heilimo oli useaan otteeseen kirkolliskokouksen ja sen asettamien toimikuntien jäsen. Helsingin yliopiston teologian kunniatohtoriksi hänen vihittiin 1973.Kuka kukin on (Aikalaiskirja) 1978, s. 198 (Viitattu 15.7.2019)

Julkaisuja
 Suomen evankelis-luterilaisen kirkon oikeudellinen asema vuoden 1869 kirkkolain mukaan, 1958
 Kirkkolaki: selityksiä ja tulkintoja, 1967
 Kirkkoneuvoston tehtävät, 1968
 Kirkkovaltuuston tehtävät, 1968
 Kirkkohallintokunnan tehtävät, 1968
 Kirkkoneuvoston ja kirkkovaltuuston jäsenten vaalit, 1970
 Kirkkoneuvosto, yhteinen kirkkoneuvosto ja seurakuntaneuvosto, 1976
 Kirkkovaltuusto, yhteinen kirkkovaltuusto ja edustajisto, 1978
 Kirkkovaltuuston, yhteisen kirkkovaltuuston ja seurakuntaneuvoston jäsenten vaalit, 1978

 Lähteet 

Luokka:Suomen evankelis-luterilaisen kirkon papit
Luokka:Suomalaiset tietokirjailijat
Luokka:Vuonna 1918 syntyneet
Luokka:Vuonna 2002 kuolleet